CELEX: 51995PC0281
Language: da
Date: 1995-06-20
Title: Forslag til RÅDETS BESLUTNING om gradvis afvikling af visse kvantitative restriktioner for importen af visse EKSF-produkter

KOMMISSIONEN FOR DE EUROPÆISKE FÆLLESSKABER
                                             Bruxelles, den 20.06.1995
                                             KOM(95) 281 endelig udg.
                                             95/0158 (ACC)
                                 Forslag til
                         RÅDETS BESLUTNING
                         om gradvis afvikling af
visse kvantitative restriktioner for importen af visse EKSF-produkter
                        (forelagt af Kommissionen)
 ---pagebreak---  ---pagebreak---                                        Begrundelse
Ifølge artikel 26 i Rådets forordning (EF) nr. 3285/94 om den fælles importordning skal
nationale restriktioner, der anvendes af medlemsstaterne ved import af varer omfattet af
EKSF-traktaten gradvis ophæves. Dette skal ske i overensstemmelse med overenskomsten
om oprettelse af Verdenshandelsorganisationen (WTO). Der er navnlig tale om
bestemmelserne i aftalen om beskyttelsesforanstaltninger.
De pågældende nationale restriktioner er dem, som Spanien har anvendt i mange år for
importen af stenkul og stenkulsbriketter mm.
Ifølge aftalen om beskyttelsesforanstaltninger kan foranstaltningerne ophæves gradvis
efter en tidsplan, der skal meddeles Komiteen for Beskyttelsesforanstaltninger, idet det
fastsættes, at foranstaltningerne afvikles i løbet af fire år efter WTO-overenskomstens
ikrafttræden, dvs. inden den 31.12.1998.
Den 2. marts 1995 gav Kommissionen Komiteen for Beskyttelsesforanstaltninger
meddelelse om de pågældende nationale restriktioner, og det drejer sig nu om at give
meddelelse om tidsplanen senest den 1. juli 1995.
Der bør derfor træffes passende foranstaltninger, og specielt forventes der en gradvis
stigning i importen, med henblik på en endelig liberalisering.
De mængder, der er angivet i bilaget til denne beslutning, tager hensyn til medlemsstaten
og de berørte økonomiske sektorers krav om gradvis at kunne forberede sig på
liberaliseringen, som kan virkeliggøres allerede fra og med 1. Januar 1998.
                                                  A
 ---pagebreak---                                         Forslag til
                             Rådets beslutning (EF) nr. ..../95
                                   af                1995
                                   om gradvis afvikling af
      visse kvantitative restriktioner for importen af visse EKSF-produkter
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig
artikel 113,
under henvisning til Rådets forordning (EF) nr. 3285/94 af 22. december 1994 om
den fælles importordning og om ophævelse af forordning (EF) nr. 518/94, særlig
artikel 23 og 261,
under henvisning til forslag fra Kommissionen, og
ud fra følgende betragtninger:
Spanien har i mange år anvendt kvantitative restriktioner for importen af visse
EKSF-produkter med oprindelse i tredjelande; der er tale om restriktioner for
importen af varer henhørende under KN-koderne 2701 11, 2701 12 90 og 2701 19;
forordning (EF) nr. 3285/94 er blevet vedtaget under hensyn til Fællesskabets
internationale forpligtelser, særlig forpligtelserne i henhold til overenskomsten om
oprettelse af Verdenshandelsorganisationen (WTO);
i henhold til artikel 26 i forordning (EF) nr. 3285/94 skal resterende nationale
restriktioner vedrørende varer omfattet af EKSF-traktaten gradvis ophæves i
overensstemmelse med WTO's bestemmelser, som også gælder for kul- og
stålprodukter;
 1  EFT nr. L 149 ;if 11.12.1994. s 5'
 ---pagebreak--- aftalen om beskyttelsesforanstaltninger i bilag I A til ovennævnte overenskomst
indeholder bestemmelser om gradvis ophævelse af foranstaltninger af den slags, som
Spanien anvender, og undgår bestemmelserne i GATT 1994 og artikel XIX;
ifølge aftalen om beskyttelsesforanstaltninger kan foranstaltningerne ophæves i løbet
af en periode på højst fire år regnet fra datoen for           WTO-overenskomstens
ikrafttræden      efter    en    tidsplan,     som     meddeles      Komiteen     for
Beskyttelsesforanstaltninger; afviklingsprocessen bør således være afsluttet senest
den 31. december 1998;
Kommissionen gav den 2 marts 1995 Komiteen for Beskyttelsesforanstaltninger
meddelelse om de pågældende nationale restriktioner, og det drejer sig nu om at give
komiteen meddelelse om tidsplanen for restriktionernes afvikling inden den 1. juli
1995;
der bør derfor vedtages passende foranstaltninger til at fastsætte tidsplanen og
gennemførelsesbestemmelserne for afviklingen ved fastsættelse af de årlige mænger,
hvortil de spanske myndigheder kan begrænse den pågældende import, idet der
forventes en gradvis stigning i denne import med henblik på en liberalisering ved
udløbet af afviklingsperioden som kan ende den 31. december 1997 -
VEDTAGET FØLGENDE BESLUTNING:
                                       Artikel 1
De nationale restriktioner, som Spanien anvender for importen af varer henhørende
under KN-koderne 2701 11, 2701 12 90 og 2701 19 med oprindelse i tredjelande,
ophæves senest den 31. december 1997.
Bilaget til denne beslutning indeholder de årlige mænger, hvortil Spanien vil kunne
begrænse importen af de deri angivne varer i løbet af ovennævnte periode.
 ---pagebreak---                                         Artikel 2
Spanien afskriver de licencer, der allerede er udstedt på datoen for denne beslutnings
ikrafttræden, på mængderne for året 1995.
                                        Artikel 3
Denne beslutning er rettet til Spanien. Den får virkning på dagen for meddelelsen.
Udfærdiget i Bruxelles, den       1995
                                                              På Rådets vegne
                                                                      Formand
 ---pagebreak---                                Bilag
 vedrørende afviklingen af de nationale restriktioner, der anvendes
              for importen af visse EKSF-produkter
Medlemssta    Produkt     KN-kode       1995        1996        1997       1998
                                       (tons)      (tons)      (tons)     (tons)
Spanien    Anthracit     2701 11
           Andet         2701 12 90
           bituminøst                 10.600.000   10.800.000 11.100.000 Fri import
           stenkul
           Andet stenkul 2701 19
                                        r
 ---pagebreak---                                                                      ISSN 0254- 14S9
                                               KOM(95) 281 endelig udg.
                                     DOKUMENTER
DA                                                                               02
                                    Katalognummer : CB-C095-312-DA~C
                                                               ISBN 92-77-90757-6
Kontoret for De Europæiske Fællesskabers Officielle Publikationer
L-2985 Luxembourg
                                          6